NUWE DIEET | Health24
Posted by: LIANA | 2011-02-03
HI DOC. WANNEER GAAN JULLE BIETJIE N NUWE DIEET OF TWEE OP DIE SITE PLAAS? DIE DIETE WAT JULLE OP HET IS NOU AL VIR N WYLE OP SONDER IETS NUUTS. DIT SAL LEKE WEES OM NET BIETJIE IETS ANDERS OP TE HE OM TE PROBEER. DANKIE...
DietDoc Beste Liana
Die probleem is dat die basiese beginsels van gewigsverlies steeds gegrond is op die beginsels van 'n gebalanseerde, matig energie-verlaagde dieet en aërobiese oefening vir ten minste 30 min per dag. Ek kan dus die voorbeelde van die kosse wat op die verslankingsdieet gelys is, verander, maar nie die beginsels nie. Tweedens dien die gebalanseerde verslankingsdieet op hierdie Webwerf slegs as 'n voorbeeld en enige persoon wat wil verslank en 'n meer individuele dieet nodig het, moet dan 'n geregistreerde dieetkundige raadpleeg vir 'n 'tailor-made' dieet. Daar kan bv nie van my verwag word om 'n hoë-proteïen, lae-koolhidraat dieet of 'n uithongeringsdieet of 'n fopdieet op hierdie Webwerf te publiseer nie - dit sal teen my beginsels en opleiding indruis.
Raadpleeg dus 'n geregistreerde dieetkundige (besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind), indien jy 'n individuele verslankingsdieet nodig het, wat jou persoonlike voor- en afkeure en individuele faktore (bv. allergieë) in ag neem.
Posted by: DietDoc | 2011-02-04